open-index/open-wikipedia-markdown huggingface dataset:
Morgan Parra

**Morgan Parra**, nado Metz (Francia) o 15 de novembro de 1988, é un xogador francés de rugby. A súa posición no campo é *medio de melé* aínda que ás veces tamén xoga como *apertura*. 
## Traxectoria 
Parra debutou no Top 14 en 2006 xogando no Bourgoin. En 2008, con só 19 anos, xogou o seu primeiro encontro coa Selección de rugby de Francia. O ano seguinte asinou un contrato co ASM Clermont Auvergne, co cal chegou ese ano á final do Top 14. 

En 2010 Parra foi unha peza importante na vitoria do XV do Galo no torneo das 6 Nacións, e na vitoria de ASM Clermont por vez primeira na liga francesa de rugby.

Na Copa do Mundo de Rugby 2011 foi un dos xogadores mais salientables da súa selección, acadando o subcampionato do mundo.

## Véxase tamén 
### Outros artigos 
* ASM Clermont Auvergne
* Selección de rugby de Francia
* Top 14
### Ligazóns externas 
* Perfil do xogador na web do torneo 6 Nacións
Gala da Gastronomía de Galicia

Desde o ano 1995, Lalín celebra a **Gran Gala de Gastronomía de Galicia**.

Neste acto, que transmite en directo Televisión de Galicia, faise entrega dos *Premios de Gastronomía de Galicia* e do *Premio Nacional de Xornalismo Gastronómico "Álvaro Cunqueiro"*.

Na actualidade a Gran Gala da Gastronomía ten lugar, no curso da Feira do cocido de Lalín, no Pavillón Municipal de Deportes de Lalín, cunha capacidade aproximado de 2.500 localidades.

## Véxase tamén
### Outros artigos 
* Cocido
* Cocido de Lalín
* Festa do cocido de Lalín

### Ligazóns externas
* Gala da Gastronomía de Galicia
Mes do cocido de Lalín

O **mes do cocido de Lalín** é unha iniciativa do concello de Lalín que ten como principal finalidade potenciar o sector da hostalaría local mediante unha campaña de mercadotecnia específica, que se desenvolve desde hai anos desde o 15 de xaneiro ata o 14 de febreiro, facendo bo o lema *"De San Amaro a San Valentín, Mes do cocido en Lalín"*.

A Concellería de Comercio difunde o nome, a dirección e o teléfono dos case 30 restaurantes lalinenses que colaboran no Mes do Cocido para que calquera persoa ou colectivo que desexe acudir a Lalín a comer cocido entre o 15 de xaneiro e o 14 de febreiro teña cumprida información sobre a totalidade dos establecementos nos que pode facer a súa reserva.

O feito de que nesta iniciativa se implicaran no ano 2011 un total de 29 restaurantes achegaran até 4.000 prazas á capacidade diaria que ofertan todos estes establecementos, ofrecendo ao mesmo tempo un amplo abano de posibilidades en canto a modalidades de preparación do cocido e tamén no referente aos prezos (que podían oscilar entre os 12 e os 45 euros, dependendo de variábeis como a categoría do establecemento, os viños servidos ou as sobremesas). 

O obxectivo do Mes do Cocido é que colectivos, grupos de amigos ou familias se acheguen a Lalín a celebrar os seus encontros, compartindo un cocido preparado coas mellores viandas. A Concellería de Comercio pretende que esta convocatoria sirva como revulsivo do sector da hostalaría e da restauración na costa de xaneiro, garantindo a presenza de milleiros de persoas en Lalín para comer e mercar nos comercios locais.

## Véxase tamén 
### Outros artigos 
* Cocido de Lalín
* Feira do cocido de Lalín
### Ligazóns externas 
* Feira do Cocido
Sirio

**Sirio** pode referirse a

***Sirio**, nome propio da estrela Alfa Canis Maioris;
***Sirio**, propio de Siria;
***Sirio**, un personaxe da mitoloxía grega;.
***Sirio**, un par de satélites de comunicacións italianos.
Julián Ríos

**Julián Ríos**, nado en Vigo en 1941, é un escritor galego en lingua castelá, clasificado entre os máis vangardistas da súa xeración. Vive e traballa habitualmente en Francia, preto de París.

## Traxectoria 
Escribiu os seus dous primeiros libros a medias xunto co mexicano Octavio Paz. En 1983 publicou *Larva*, unha obra de corte experimental influída pola inventiva verbal de James Joyce.

Na década de 1970 traballou na Editorial Fundamentos de Madrid, onde creou a colección Espiral, na que publicaron autores como Thomas Pynchon, John Barth ou Severo Sarduy. Amais, creou a publicación periódica *Espiral/Revista*, que só aguantou uns poucos números.

## Obra 
* *Larva. Babel de una noche de San Juan*, Ed. Llibres del Mall, 1983
* *Poundemonium*, Ed. Llibres del Mall, 1985 
* *Sombreros para Alicia*, Muchnik Editores, 1993
* *Amores que atan o Belles letres*, Siruela, 1995
* *Epifanías sin fin*, Ed. Literatura y ciencia, 1995
* *Solo a dos voces*, Ed. F.C.E., 1999
* *Monstruario*, Seix Barral, 1999
* *La vida sexual de las palabras*, Ed. Seix Barral, 2000
* *Nuevos sombreros para Alicia*, Seix Barral, 2001 
* *Cortejo de sombras*, Galaxia Gutenberg, 2008
* *Larva y otras noches de Babel. Antología*. Ed. F.C.E., 2008
* *Quijote e hijos*, Ed. Galaxia Gutenberg, 2008
* *Puente de Alma*. Galaxia Gutenberg/Círculo de Lectores, 2009

## Notas
Cobie Smulders

**Jacoba Francisca Maria "Cobie" Smulders**, nada o 3 de abril de 1982 en Vancouver, é unha actriz e modelo canadense coñecida por interpretar a "Robin Scherbatsky" na serie de televisión *How I Met Your Mother*.

## Filmografía
## Notas 
## Véxase tamén 
### Ligazóns externas 
*Ficha na IMDb 
*Descrición do personaxe que interpreta en How I Met Your Mother 
*Cobie Smulders en Showbizprofile.com
Cristino Álvarez Herrera

**Cristino Álvarez Herrera**, nado na Coruña o 26 de outubro de 1947 e finado en Madrid o 19 de xaneiro de 2018, foi un xornalista galego especializado en gastronomía, coñecido polo pseudónimo de **Caius Apicius**, co que asinou os seus artigos, reportaxes e críticas nesta materia.

## Traxectoria 
Foi fillo de Cristino Álvarez Hernández, unha relevante figura do franquismo na cidade da Coruña, que nos anos en que naceu Cristino Álvarez era concelleiro e posteriormente primeiro tenente de alcalde da cidade. Diplomado en xornalismo, foi xefe de información parlamentaria, editor e xefe de deportes e xefe de edición na Axencia EFE.
 
Admirador de Álvaro Cunqueiro, Josep Pla, Julio Camba, Martínez Llopis ou Néstor Luján, en xaneiro de 1981 comezou a publicar os seus traballos gastronómicos na Axencia EFE. Foi colaborador habitual de revistas como *Sobremesa* e xornais como *La Voz de Galicia*.

## Distincións 
* *Premio Alimentos de España* en medios de comunicación. 
* *Premio Nacional de Gastronomía* en 1992 ao *mellor labor xornalístico*.

## Notas 
## Véxase tamén 
### Bibliografía 
* 

### Ligazóns externas 
* "Hay que disfrutar de la comida con el alma, si no, no vale". Entrevista con Cristino Álvarez .
* lomejordelagastrronomia.com Inclúe uns 40 artigos de Cristino Álvarez .
Deep Impact

***Deep Impact*** é un filme estadounidense dirixido por Mimi Leder que se estreou en 1998.

## Sinopse 
Leo Biederman apuntouse ó club de Astronomía do colexio máis por estar con Sarah Hotchner que para ollar o ceo. Un día descobre nun cúmulo de estrelas unha gran luz branca, que resulta ser un enorme cometa que está a piques de bater coa Terra. Mentres tanto, Jenny Learner, unha ambiciosa xornalista da NBC, rastrexando unha posible historia escandalosa dun senador, descobre accidentalmente que Ellie (E.L.E.) no é o nome dunha amante, senón o do cometa que ameaza con destruír a Terra.

## Personaxes 
* Elijah Wood como Leo Biederman
* Téa Leoni como Jenny Lerner
* Robert Duvall como Capitán Spurgeon "Fish" Tanner
* Morgan Freeman como Tom Beck, Presidente dos Estados Unidos
* Vanessa Redgrave como Robin Lerner
* Maximilian Schell como Jason Lerner
* Leelee Sobieski como Sarah Hotchner
* James Cromwell como Al Rittenhouse
* Ron Eldard como Oren Monash
* Alexander Baluev como Michail Tulchinsky
* Jon Favreau como Gus Partenza
* Laura Innes como Beth Stanley
* Mary McCormack como Andrea "Andy" Baker
* Richard Schiff como Don Biederman
* Blair Underwood como Mark Simon
* Mike O'Malley como Mike Perry
* Charles Martin Smith como Dr. Marcus Wolf
* Dougray Scott como Eric Vennekor
* Kurtwood Smith como Otis Hefter
* Denise Crosby como Vicky Hotchner

## Notas 
## Véxase tamén 
### Ligazóns externas 
* 
* Rotten Tomatoes
Leelee Sobieski

**Liliane Rudabet Gloria Elsveta Sobieski**, nada o 10 de xuño de 1983 en Nova York, é unha actriz estadounidense. Sobieski deu o salto á fama polas súas interpretacións no filme *Deep Impact*. Recibiu un nomeamento ó Emmy polo telefilme de 1999 *Xoana de Arco*, e dous nomeamentos ós Globo de Ouro por *Xoana de Arco* e *Uprising*.

## Filmografía 
## Véxase tamén
Jungle 2 Jungle

***Jungle 2 Jungle*** é un filme dirixido por John Pasquin que se estreou en 1997.

## Sinopse 
Michael Cromwell é un home de negocios de éxito de Nova York que, antes de casar coa atractiva Charlotte, debe formalizar o divorcio coa súa exmuller, a doutora Patricia Cromwell. Para iso debe viaxar ó Amazonas, onde vive Patricia dende que o abandonou. Alí descobre que ten un fillo de 13 anos, Mimi-Siku, que se educou entre os indíxenas. Michael decide convidar ó seu fillo á súa casa de Nova York. Unha vez alí, Mimi-Siku, co seu arco, as súas frechas e o seu conxunto selvático, creará unha chea de problemas, arrastrando ó seu pai con el.

## Personaxes 
* Tim Allen como Michael Cromwell
* Martin Short como Richard Kempster 
* Sam Huntington como Mimi-Siku Cromwell
* Jobeth Williams como Doutora Patricia Cromwell
* Lolita Davidovich como Charlotte
* David Ogden Stiers como Alexei Jovanovic
* Bob Dishy como George Langston
* Valerie Mahaffey como Jan Kempster
* Leelee Sobieski como Karen Kempster
* Frankie J. Galasso como Andrew Kempster
* Luis Avalos como Abe
* Carole Shelley como Fiona
* Dominic Keating como Ian
* Rondi Reed como Sarah
* Oni Faida Lampley como Madeleine

## Notas 
## Véxase tamén 
### Ligazóns externas 
* Ficha na IMDb
Psicosa

miniatura|dereita|Psicosa D e L.
A **psicosa** ou **alulosa** é un monosacárido de seis carbonos (hexosa) cun grupo cetona (cetosa), polo que pertence ao grupo das cetohexosas. A psicosa é epímero da D-frutosa no carbono 3, a partir da cal pode producirse psicosa . Considérase un azucre raro, xa que é pouco común na natureza, onde aparece en pequenas cantidades en produtos agrícolas ; tamén está presente en certos preparados comerciais de carbohidratos. A metabolización da D-psicosa só produce un 0,3% da enerxía que produciría unha cantidade equivalente de sacarosa.
 
O seu nome deriva do antibiótico psicofuranina, a partir do cal foi illada. Actualmente, estase a investigar sobre as propiedades da psicosa da dieta para combater trastornos como a hiperglicemia, a hiperlipidemia e a obesidade.

## Isómeros 
En disolución acuosa a 27&nbsp;°C o isómero predominante é a α-D-psicofuranosa (39%).
:

## Notas
Autoescola

miniatura|dereita|Un vehículo de autoescola nos EUA.
Unha **autoescola** é un centro de formación onde se imparte simultaneamente o ensino teórico e práctico para poder obter o permiso de condución ou outra licenzas varias. Trátase dun centro regulado con profesorado titulado que acostuma a ofertar un horario de clases adaptadas a cada alumno. Nas autoescolas, a parte de poder obter o carné de turismo B, o máis solicitado, tamén se poden obter outros permisos de condución como o de motocicleta, camión, ciclomotor ou de transporte de mercadorías perigosas.

## Véxase tamén 
### Ligazóns externas 
* Programme officiel et fiches pédagogiques en France
Carlos Taboada

**Carlos Taboada** pode estar referido a:

* **Carlos Taboada Tundidor**, político e militar galego.
* **Carlos Álvarez Taboada**, ilustrador galego.
Cocido de Lalín

O **cocido de Lalín** é un prato típico da vila galega de Lalín e, en xeral de toda a comarca do Deza, elaborado a partir dos produtos procedentes do porco.

Ao redor deste prato, moi popular na gastronomía galega, celébranse, na mesma vila, a Feira do cocido de Lalín ou Festa do cocido e o Mes do cocido.

Existe, ademais, unha Orde protectora, a Encomenda do cocido.

Impulsado polo concello, pola Concellería de Promoción Económica, esta especialidade culinaria está presente na *Feria Internacional de Turismo de Madrid* (Fitur) e noutros moitos certames deste tipo.

## Feiras 
### A feira do cocido 
As orixes da feira do cocido de Lalín, que se celebra o domingo anterior ao domingo de entroido, encóntranse nunha reunión que os alcaldes da comarca de Deza tiveron en 1968 destinada a encontrar estratexias de difusión e comercialización dos produtos típicos da gastronomía da comarca.

En 1999 esta festa foi declarada de Interese Turístico autonómico e, en 2010, de Interese Turístico Nacional.

A festa compleméntase cunha serie de actos festivos como bailes, desfile de carrozas e a Gala da Gastronomía de Galicia.

### O mes do cocido 
Desde o día 15 de xaneiro até o 14 de febreiro, o concello de Lalín organiza o chamado mes do cocido que ten como finalidade a de impulsar o sector hostaleiro da comarca baseándose no típico e famoso prato do cocido. O lema que se utiliza é *De San Amaro a San Valentín, Mes do Cocido en Lalín*.

Conta coa participación da Concellería de Promoción Económica e de varios restaurantes da vila (en 2006 máis de 26 establecementos e máis de 3.000 prazas de comedor) que se comprometen a realizar o prato a diario.

## Véxase tamén 
### Outros artigos 
* Cocido
* Festa do cocido de Lalín
* Mes do cocido de Lalín
* Encomenda do Cocido

### Ligazóns externas 
* *Cocido de Lalín: el triunfo del marrano* , por *Caius Apicius* (Cristino Álvarez Herrera) .
* Mes do cocido de Lalín
Hans Aumeier

**Hans Aumeier**, nado o 20 de agosto de 1906 en Amberg e finado o 28 de xaneiro de 1948 en Cracovia, foi un oficial das SS nazis, que desempeñou o cargo de Lagerführer do campo de concentración de Auschwitz e participou activamente no Holocausto.

## Véxase tamén 
### Bibliografía 
* Jeremy Dixon, *Commanders of Auschwitz: The SS Officers who ran the Largest Nazi Concentration Camp 1940-1945*, Schiffer Military History: Atglen, PA , 2005, ISBN 0-7643-2175-7
Batalla de Princeton

A **batalla de Princeton** tivo lugar o 3 de xaneiro de 1777 no marco da guerra de Independencia dos Estados Unidos de América. Foi unha vitoria estratéxica para as forzas revolucionarias do xeneral George Washington sobre as forzas británicas preto de Princeton (Nova Jersey). O sitio é administrado como un parque estatal operado e mantido pola New Jersey Division of Parks and Forestry.

## Véxase tamén 
### Ligazóns externas 
* Battle of Princeton
The Promise Ring

**The Promise Ring** foi unha banda estadounidense de emo procedente de Milwaukee, Wisconsin, activa entre os anos 1995 e 2002. Nos seus primeiros anos, a súa música clasificouse normalmente como emo, pero os últimos traballos poden definirse como indie pop. A banda iniciouse como un proxecto paralelo de Davey von Bohlen, durante o seu tempo como guitarrsta e vocalista de Cap'n Jazz. Von Bohlen comezou o proxecto co guitarrista Jason Gnewikow de None Left Standing, o batería Dan Didier e o baixista Scott Beschta, os dous últimos antigos membros de Ceilishrine.

## Discografía 
### Álbums 
### EPs
The Twilight Singers

**The Twilight Singers** é unha banda estadounidense de rock alternativo procedente de Nova Orleáns (Luisiana). O grupo formouse inicialmente como un proxecto paralelo de Greg Dulli, líder de The Afghan Whigs en 1997. Despois de que esta banda se separase, Dulli usou a The Twilight Singers como o seu propio vehículo artístico, e ata a data leva editados cinco álbums de estudio apoiados por xiras mundiais.

## Discografía 
## Véxase tamén 
### Ligazóns externas 
* Páxina oficial
All in the Suit That You Wear

"**All in the Suit That You Wear**" é unha canción da banda estadounidense de rock alternativo Stone Temple Pilots, editada como o seu último sinxelo antes da súa separación do 2003. O tema aparece unicamente no álbum recompilatorio *Thank You*. O tema apareceu dun xeito moderado nas radios e acadou o número 5 na lista *Mainstream Rock* e o 19 na *Modern Rock*. O estilo e estrutura da canción aseméllase ao do seu álbum de estrea, *Core*. "All in the Suit That You Wear" inicialmente foi pensada para entrar na banda sonora da película *Spider-Man* do ano 2002, pero foi retirada ao non usarse de tema principal. En maio do 2008 o tema apareceu nun episodio da serie *CSI: NY*.

## Listaxe de cancións 
* "All in the Suit That You Wear" - 3:41
* "Sex Type Thing" (vídeo ao vivo)
Auckland RFU

**Auckland Rugby Football Union** é o organismo que regula as competicións de rugby na rexión de Auckland, en Nova Zelandia. O seu equipo representativo é un dos 14 equipos rexionais que compoñen o campionato nacional de liga (chamado *ITM Cup* por razóns económicas), unha das competicións de rugby máis importantes do mundo.

## Palmarés 
O Auckland RFU é o equipo máis laureado da liga neozelandesa de rugby.
### Competicións nacionais 
* **ITM Cup (16)** = 1982, 1984, 1985, 1987, 1988, 1989, 1990, 1993, 1994, 1995, 1996, 1999, 2002, 2003, 2005, 2007
* Ranfurly Shield = 16 conquistas e 148 defensas
### Competicións internacionais 
* *Ver Super Rugby e Auckland Blues*.

## Estadio 
[450px|miniatura|esquerda|Vista do [Eden Park de Auckland.]]
Eden Park é o estadio no que xoga os seus encontros como local o Auckland RFU. É un recinto cunha capacidade superior a 50.000 persoas.

Neste estadio tamén disputa os seus encontros o conxunto de Auckland Blues do Super Rugby, e nalgunhas ocasións nel tamén se disputan encontros de crícket.

A primeira vez que Auckland RFU xogou un encontro no Eden Park foi en 1925.
[260px|dereita|miniatura|Rexións do rugby en [Nova Zelandia.]]
O estadio foi ampliado por última vez en 2009 con motivo da disputa da Copa do Mundo de Rugby 2011 en Nova Zelandia.

## Xogadores históricos 
Ó longo da historia do rugby neozelandés, Auckland RFU é o equipo que máis xogadores internacionais achegou á Selección de rugby de Nova Zelandia. Algúns dos xogadores máis importantes foron Wilson Whineray, Carlos Spencer, Zinzan Brooke, Michael Jones, Sean Fitzpatrick, Grant Fox, John Kirwan, Doug Howlett, Keven Mealamu ou Ali Williams.

## Véxase tamén 
### Outros artigos 
* ITM Cup
* Ranfurly Shield
* Auckland Blues
Pumar do Río, Cures, Boiro

**Pumar do Río** é un lugar da parroquia de Cures no concello coruñés de Boiro, na comarca da Barbanza. Segundo o padrón municipal (INE 2013) ten 71 habitantes (37 homes e 34 mulleres).

## Lugares e parroquias 
### Lugares de Cures 
### Parroquias de Boiro
The Woods

***The Woods*** é o sétimo álbum de estudio da banda de punk rock estadounidense Sleater-Kinney, editado o 24 de maio do 2005 a través do selo Sub Pop Records. O álbum foi producido por Dave Fridmann, que traballara anteriormente con artistas como The Flaming Lips e Mercury Rev. O traballo foi aclamado pola crítica e representa un cambio estilístico con respecto aos seus lanzamentos anteriores, fusionando elementos dun álbum orientado cara ao rock co son punk rock caracteríatico do trío, mentres que continuaban cos mesmo temas líricos como o consumismo e as relacións persoais.

*The Woods* tamén está dispoñible como drobre vinilo. Algunhas copias foron deitas co típico vinilo negro, pero outras foron coloreadas. Nesta últimas o primeiro disco é dun verde xaspeado claro e o segundo e dun marrón avermellado, coa cara D impresa para asemellarse ao corte horizontal dun tronco.

A revista musical en liña Pitchfork Media colocou a *The Woods* no número 127 da súa lista dos 200 mellores álbums da década do 2000. *Rolling Stone* situouno no número 70 dos seus 100 mellores álbums desa década. Tiny Mix Tapes elixiuno o 89 na lista *Favorite 100 Albums of the 2000s*. Ademais, a revista *Time* incluíuno na súa lista dos 10 mellores álbums do ano 2005.

## Listaxe de cancións 
## Notas
Clairvoyance

***Clairvoyance*** é un álbum da banda estadounidense de grunge Screaming Trees, editado o 1 de xaneiro de 1986 polo selo Velvetone Records. O disco foi producido por Steve Fisk e axudou ao grupo a conseguir un contrato con SST Records. Aínda que é unha combinación de psicodelia e garage rock, ten moitas semellanzas co primeiro son grunge.

O guitarrista de Soundgarden Kim Thayil listou a *Clairvoyance* como un dos seus álbums de grunge favoritos, dicindo: "Gústame *Clairvoyance* pola canción “Clairvoyance”, pero o meu tema favorito nel é probablemente “I See Stars” seguida por “Orange Airplane.” Despois deste álbum engordaron un pouco o seu son".

## Listaxe de cancións
Escarabotiño, Lampón, Boiro

**Escarabotiño** é un lugar da parroquia de Lampón no concello coruñés de Boiro, na comarca do Barbanza. Segundo o padrón municipal (INE 2013) ten 535 habitantes (258 homes e 277 mulleres).

## Lugares e parroquias
### Lugares de Lampón
### Parroquias de Boiro
Zenttric

**Zenttric** é un grupo musical de indie rock que provén de Biscaia. En decembro de 2005 Mikel Otero e Javi Moe comezaron a tocar xuntos, pero non foi ata marzo de 2006, coa chegada de Gutxi Bibang, que a banda tomou forma. En abril dese ano decidiron chamar ó grupo "Zenttric", despois de dar unhas cantas voltas á verba "excéntrico". O primeiro baixista do grupo foi Jorge "Gt" Murillo, baixista de Nice Family Trip e un ano máis tarde chegou Iñigo Rozas que viña do grupo Ehiztari.

Ademais de actuar en concertos por numerosas cidades españolas, deben gran parte do seu éxito ó sitio social MySpace. O 23 de xuño de 2007 chegan un dos intres máis importantes na vida do grupo: convértense en abreconcertos dos Rolling Stones. Fano en Donostia, no estadio de Anoeta. En xaneiro de 2011 Mikel Otero deixa de formar parte do grupo e é substituído por Dani Vicente, guitarrista de Sestao que acababa de chegar de pasar dous anos estudando no Musician Institute dos Ánxeles.

En 2009 medra o seu recoñecemento, ó seren nomeados ós Premios da Música como Mellor Álbum Pop e Artista Revelación, e ós Premios 40 Principales na categoría de Mellor Artista Novo e como Mellor Videoclip polo seu sinxelo "Sólo quiero bailar". Actualmente acaban de lanzar un EP, chamado Tripolar.

## Discografía 
**Zenttric* (2009)
**Tripolar* (2011)
**3* (2013)

;Sinxelos:
*"Sólo quiero bailar" (2009)
*"Limousine" (2009)
*"Olvídate de mí" (2010)
*"Lady Gaga" (2011)
*"La noche que estuvimos a punto de casarnos" (2011)
*"Modernos que critican a modernos" (2013)
Canterbury RFU

**Canterbury Rugby Football Union** é o organismo que regula as competicións de rugby na rexión de Canterbury, en Nova Zelandia. O seu equipo representativo, con sede en Christchurch, é un dos 14 equipos rexionais que compoñen o campionato nacional de liga (chamado *ITM Cup* por razóns económicas), unha das competicións de rugby máis importantes do mundo.

## Palmarés
O Canterbury RFU é o segundo equipo máis laureado da liga neozelandesa de rugby.
### Competicións nacionais
* **ITM Cup (9)** = 1977, 1983, 1997, 2001, 2004, 2008, 2009, 2010, 2011
* Ranfurly Shield = 14 conquistas e 129 defensas
### Competicións internacionais
* *Ver Super Rugby e Crusaders*.

## Estadio
[280px|miniatura|esquerda|Vista do AMI Stadium de [Christchurch.]]
O AMI Stadium é o estadio no que xoga os seus encontros como local o Canterbury RFU. É un recinto cunha capacidade superior a 38.000 persoas.

Neste estadio tamén disputa os seus encontros o conxunto de Crusaders do Super Rugby, e nalgunhas ocasións nel tamén se disputan encontros de crícket.

[280px|dereita|miniatura|Rexións do rugby en [Nova Zelandia.]]
O estadio quedou moi danado tralo sismo que sufriu a cidade de Christchurch a comezos do ano 2011, polo cal foi retirado da lista de estadios da Copa do Mundo de Rugby 2011.

## Xogadores históricos
Ó longo da historia do rugby neozelandés, Canterbury RFU achegou ducias de xogadores á Selección de rugby de Nova Zelandia. Algúns dos xogadores máis importantes foron Andrew Mehrtens, Richie McCaw, Daniel Carter, Justin Marshall ou Ian Kirkpatrick. 
## Véxase tamén
### Outros artigos
* ITM Cup
* Ranfurly Shield
* Crusaders
Talo (homónimos)

O termo **Talo** pode referirse a:

***Talo** ou *caule*, eixo da parte aérea das plantas vasculares;
***Talo** das talófitas, ou *plantas inferiores*;
***Talo-bucle** tipo de patrón estrutural que pode aparecer no ARN ou, máis raramente, en ADNs monocatenarios;
* **Talos**, autómata de bronce que vixiaba as costas de Creta;
* **Talos**, sobriño e discípulo de Dédalo.

## Véxase tamén
### Outros artigos
Montaña (homónimos)

O termo **Montaña** pode referirse a:

*Unha **montaña** é un accidente xeográfico;
***Montaña rusa**, atracción de recreo que consiste nunha construción con carrís que soben e baixan polos que pasan unha especie de coches ou carriños a moita velocidade;
***Porto de montaña**, ruta ou paso para cruzar unha montaña o calquera clase de sistema montañoso; o cume do porto é o lugar de maior altitude sobre o que pasa dito camiño e á vez adoita ser o punto máis baixo de dito sistema montañoso.

Como topónimo, pode referirse a:

;En Galiza
***Montaña**, lugar da parroquia de Lampón, no concello de Boiro;
***Montaña**, lugar da parroquia de Belesar, no concello de Vilalba;
***Montaña de Agra**, lugar da parroquia de Ouselle, no concello de Becerreá.

## Véxase tamén
### Outros artigos
***Montañó**, lugar da parroquia de Lampón, no concello de Boiro.
Daniel de la Sota

dereita|miniatura|Necrolóxica en *El Pueblo Gallego*.

**Daniel de la Sota Valdecilla**, nado en Ceceñas (Medio Cudeyo, Cantabria) o 9 de xuño de 1877 e finado en Pontevedra o 11 de febreiro de 1958, foi un enxeñeiro e político galego.

## Traxectoria 
Chegou a Pontevedra como capitán do Corpo de Enxeñeiros, co obxecto de construír o Cuartel de San Fernando (na actual Facultade de Belas Artes de Pontevedra) e outros recintos militares. Foi presidente da Deputación de Pontevedra entre os anos 1924 e 1930. En 1927 ofreceulle un local á Misión Biolóxica de Galicia e esta trasladouse a Pontevedra. Tamén en 1927 colabora na creación do Museo de Pontevedra. Foi o primeiro presidente da Caixa de Aforros Provincial de Pontevedra (1930).

## Vida persoal
Casou con María Teresa Martínez Correa, e foi pai de Alejandro, María, Luisa e Ramón de la Sota. Foi soterrado en Salcedo.

## Notas
## Véxase tamén 
### Outros artigos 
* Rúa Daniel de la Sota
Talo (talófitas)

[miniatura|200px|Talo da [briófitas|briófita *Ptilidium pulcgerrimum*.]]
[miniatura|200px|Alga do xénero *[Laminaria*.]]
miniatura|200px|Micelio dun fungo.
O **talo** é o corpo vexetativo non diferenciado en raíz, talo ou caule e follas, formado por tecidos pouco ou nada diferenciados, propio dos vexetais que, por iso, se denominan talófitas, como as algas, os fungos, os liques e as briófitas.

## Os dous talos, ou o talo e o cuale? 
En latín científico o talo denomínase ***thallus***, plural *thalli*, termo que provén da latinización do grego clásico θαλλός (*thallós*), que significaba orixinariamente 'gromo verde'.

Pero hai que ter en conta que o termo do latín científico *thallus* pode dar nas linguas románicas dous derivados, un pola vía popular, por exemplo, *talo* (en galego-portugués) ou *tallo* (en castelán), e outro pola vía culta, *talo* (en galego-portugués e castelán). Polo tanto, nos textos de botánica adoita empregarse, en galego e portugués, para así diferenciar o termo *talo*, corpo vexetativo *diferenciado* das plantas superiores, as vasculares ou metáfitas do **talo**, *corpo indeferenciado dos talófitos*, o cultismo **caule**, derivado da tradución latina de θαλλός, *caulis, -is*.

Así, por exemplo, a estrutura dun organismo que semella un *talo* denomínase **taloide**, **taliforme** ou **taloso, -a**. Mentres que cando tratamos de particularidades das plantas vasculares falamos de **caulescente** (con *caule* ben aparente), **caulícola** (planta que se desenvolve sobre o *caule* ou unha póla doutro), **caulificación** (formación do caule), **caulifloro** (que bota as flores no *caule* ou nas ramas), **cauliforme** (que ten forma de *caule*) etc.

## Características 
Talo normalmente refírese ao corpo sinxelo dun organismo pluricelular no cal non hai diferenciación en tecidos biolóxicos nin, por tanto, en órganos. Aínda que os talos non están organizados en distintas partes como as follas, raíces e *talos* ou caules que si teñen as plantas vasculares, teñen estruturas análogas equivalentes e con funcións similares, e ás veces tamén estrutura macroscópica similar, pero con diferente estrutura microscópica; por exemplo, este talo non ten tecido vascular.

Pese a que o talo ten unha anatomía en gran parte indiferenciada, poden verse algunhas diferenzas. Unha alga lamimaria, por exemplo, pode ter o talo dividido en tres rexións: unha de ancorado ou de suxeición, o estípite e unhas láminas que fan a fotosíntese.

O talo dos fungos normalmente denomínase micelio, formado por finísimos filamentos chamados hifas. Nos liques tamén o talo se refire ao corpo vexetativo. Nas algas mariñas os talos ás veces denomínanse *fronda*.

O gametófito dalgunhas plantas non talófitas, como os fentos e plantas relacionadas hepáticas, denomínase protalo (*prothallus*, en latín científico).

## Notas 
## Véxase tamén 
### Bibliografía 
* Font Quer, P. (1993): *Diccionario de botánica*. 2 vols. Barcelona: Editorial Labor, S. A. ISBN 84-335-0078-3
* Strasburger, E. (1994): *Tratado de botánica*. Barcelona: Editiorial Omega, S. A. ISBN 84-282-0979-0

### Outros artigos 
* Planta vascular
* Talo
Head On

"**Head On**" é unha canción composta por Jim Reid e William Reid, da banda inglesa de rock alternativo The Jesus and Mary Chain. "Head On" foi orixinalmente gravada polo grupo para o seu álbum de 1989 *Automatic* e foi editada coma sinxelo en novembro de 1989.

No Reino Unido lanzouse en sete formatos distintos. Apareceu un sinxelo en 7" cada semana, e un deles incluía unha caixa de cartón para gardalos todos.

A pesar de que o tema so acadou o posto 57 no Reino Unido, chegou ao número 2 da lista *Modern Rock Tracks* nos Estados Unidos.

A canción foi versionada por varios grupos, destacando a versión da banda estadounidense de rock alternativo Pixies, que aparece no seu cuarto álbum *Trompe Le Monde*.

## Listaxe de cancións 
Todos os temas compostos por Jim Reid e William Reid, agás onde se indique.

;7"
# "Head On" - 4:11
# "In The Black" - 2:59

;7"
# "Head On" - 4:11
# "Terminal Beach" - 2:25

;7"
# "Head On" - 4:11
# "Deviant Slice" - 3:00

;7"
# "Head On" - 4:11
# "I'm Glad I Never" (Lee Hazelwood) - 1:31

;12"
# "Head On" - 4:11
# "In The Black" - 2:59
# "Terminal Beach" - 2:25

;CD3
# "Head On" - 4:11
# "In The Black" - 2:59
# "Drop (Acoustic Remix)" - 1:52
# "Break Me Down" - 2:29

;Casete
# "Head On" - 4:11
# "In The Black" - 2:59

## Versión dos Pixies 
"**Head On**" foi versionada pola banda estadounidense de rock alternativo Pixies para o seu álbum de 1991 *Trompe le Monde*. Esta versión sería editada tamén como sinxelo.

### Listaxe de cancións 
Todos os temas por Black Francis, agás onde se indique.
#"Head On" (Single Mix) (Jim Reid and William Reid)&nbsp;– 2:20
#"Planet of Sound" (Live at Brixton Academy, 26 de xullo de 1991)&nbsp;– 2:26
#"Tame" (Live at Brixton Academy, 26 de xullo de 1991)&nbsp;– 2:27
#"Debaser" (Directo en Chicago, 9 de agosto de 1989)&nbsp;– 2:41

## Outras versións 
Outros grupos que gravaron "Head On" son a banda brasileira Legião Urbana no seu álbum de 1992 *Acústico MTV*, a banda valenciana Gore Gore Gays e a arxentina El mató a un policía motorizado, gravada en castelán. O grupo de rock alternativo squint gravouna ao vivo e aparece nun sinxelo titulado "Starkville, MS 6/02".
Francisco Godia

**Francisco Godia Sales** (**Paco Godia**), nado en Barcelona  o 21 de marzo de 1921 e finado na mesma cidade o 28 de novembro de 1990, foi un piloto de automobilismo catalán, o primeiro piloto español en competir na Fórmula 1. Foi unha personalidade singular que uniu un instinto excepcional para os negocios co amor pola arte e a paixón polas carreiras de automóbiles.

## Traxectoria
Paco Godia encarna a figura do *gentleman driver* dos inicios do automobilismo deportivo. Debutou en 1945 no circuíto de Montjuïc, aos mandos dun Hotchkiss, e moi pronto se deu a coñecer internacionalmente participando nas 24 Horas de Le Mans de 1949, xunto a Juan Jover Sañés, co equipo oficial Delage.

Entre 1954 e 1958 disputou o Campionato do Mundo de Fórmula 1, pilotando automóbiles Maserati. Debutou o 28 de outubro de 1951 no Gran Premio de España e logrou un total de seis puntos no campionato mundial, conseguidos con dous 4º postos. Terminou 9º no Campionato de 1956, algo que ningún español conseguiu superar ata Fernando Alonso.

Retirouse da competición en 1969, pero continuou vinculado ao deporte do motor. A súa influencia foi decisiva na construción do Circuíto de Cataluña.

Afeccionado á arte, reuniu unha valiosa colección privada que actualmente se exhibe no Museo Fundación Francisco Godia de Barcelona.

## Resultado completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

## Notas
Cormo (homónimos)

En botánica, o termo **cormo** pode referirse a:

* O **cormo**, forma de organización do corpo dos cormófitos (plantas vasculares). 

* O **cormo**, talo ou **caule** subterráneo engrosado que utilizan algunhas plantas como tecido de reserva.
Cormo (esporófito)

miniatura|250px|Exemplo dun cormo con caules e follas.

O **cormo** é a forma en que se organiza o corpo das plantas vasculares.

Trátase dunha estrutura diferenciada en tecidos situados en dous órganos: raíz e *vástago. O *vástago normalmente pode diferenciarse en talo ou **caule** e follas e por iso ás veces considérase ao cormo constituído por tres órganos, raíz, caule e follas (as flores son follas modificadas).

Cada órgano posúe unha función distinta: a raíz ten a función de absorber auga e sales minerais disolvidas nela, e o *vástago ten a función de fotosintetizar. Pero se o *vástago está diferenciado en caule e follas, o caule ten a función de sostemento da parte aérea da planta, mentres que a función fotosintetizadora recae nas follas e, accesoriamente, nos caules novos, verdes.

Un sistema de feixes vasculares vincula raíz e *vástago, levando a auga e os sales ao *vástago a través do xilema, e levando os produtos da fotosíntese e sínteses subseguintes ás raíces a través do floema.

## Véxase tamén 
### Outros artigos 
* Cormófito
Idosa

A **idosa** é un monosacárido de seis átomos de carbono (hexosa) cun grupo aldehido  (aldosa), polo que pertence ao grupo das aldohexosas. Non aparece soa na natureza, pero forma parte dos azucres que compoñen algúns glicosaminoglicanos, como o dermatán sulfato e o heparán sulfato, importantes compoñentes da matriz extracelular. Na idosa o primeiro e terceiro grupos hidroxilo (OH) teñen orientación oposta aos hidroxilos das posicións segunda e cuarta. A idosa pode obterse por condensación aldólica do D- e L-gliceraldehido.

A oxidación do carbono 6 da idosa orixina o ácido idurónico.

## Isómeros 
A L-idosa é un epímero da D-glicosa.

En disolución acuosa a 27&nbsp;°C a forma tautómera predominante da idosa é a β-D-idopiranosa (37%).

## Notas 
## Véxase tamén 
### Outros artigos
*Hexosa.
*Aldosa.

### Ligazóns externas
*  Substancia D-Idosa NCBI database
*  Composto L-Idosa NCBI database
*  COMPOSTO: C06466 D-Idosa www.Genome.net
Musiceum

**Musiceum** é o nome dun dobre CD editado no ano 1998 pola Asociación Cultural Zaloira. O título é unha mestura das palabras *Música* e *Eume* e fai referencia ao seu contido: tódolos participantes no disco son músicos eumeses.

## Motivación
A *Asociación Cultural Zaloira* de Pontedeume fixera a metade dos noventa dous festivais de música folk co nome de Festival Noroñó. Ante o inesperado éxito da primeira edición, na segunda fixeron un grande esforzo organizativo coa contratación de grandes figuras, tanto galegas como foráneas, da música folk. Agardaban recuperar o gastado os días do festival coa venda de bebidas e comidas. A mágoa foi que o tempo non acompañou e o resultado foi que non se cumpriron as expectativas de afluencia, reflectíndose no balance económico nun déficit de case medio millón de pesetas.

A pesar de ter un apoio verbal das autoridades, non se produciu a ansiada axuda institucional. Isto obrigou á Asociación a organizar durante varios anos distintas actividades destinadas á recadación de fondos para pagar as débedas contraídas. Este disco foi unha desas actividades, levada a bo fin coa inestimábel participación desinteresada de todos os músicos eumeses que interveñen.

## Lista de grupos e cancións
### Volume I
Está adicado á xeración de músicos máis novos:
# Faltriqueira: *A herba de namorar* (tradicional, letra e arranxos Faltriqueira)
# Atahíde: *Jota de Pontevedra* (tradicional, arranxos Atahíde)
# Trevinka: *A Pena do Soldado* (José Feal, arranxos Trevinka)
# Tickets: *Lobsterman* (letra e música Barro)
# Foly Lamas: *Lola* (Foly Lamas)
# Krecha Vagula: *Drenarte* (X. García Moreira)
# Faltriqueira: *Manuel-Pandeiretada* (tradicional, arranxos Faltriqueira)
# Atahíde: *O Xustillo* (tradicional, arranxos Atahíde)
# Trevinka: *Queninjanas* (Tino Casás, arranxos Trevinka)
# Tickets: *Volverá* (letra e música Barro)
# Foly Lamas: *Eume* (Foly Lamas)
# Krecha Vagula: *Insectofilia* (X. García Moreira)

### Volume II
Neste volume participan músicos de estilos máis clásicos:
# Tito e Ana Ríos: *Vou pola ría de Ares* (letra e música Francisco Casal)
# Os Eumeses: *Emigrante* (letra A. Carpente, música G. Carpente Leira, arranxos Antonio García)
# José Ramón Regueira: *Mar y Luna* (letra e música J.R. Regueira, arranxos R. Gorigoitia)
# Sotto voce: *Con amores. La mi madre* (tradicional española)
# Escola de música Charamela: *Os tres galeguinhos* (Rogelio Miguel e Indalecio Groba)
# Coral Polifónica Eumesa: *Canto a Castelao* (letra E. Campoamor, música P. Antolín Cuéllar)
# Tito e Ana Ríos: *No volveré*
# Os Eumeses: *Fermosura dunha terra* (letra G. Carpente Leira, arranxos Antonio García)
# José Ramón Regueira: *Papá Montero* (letra Nicolás Guillén, música J.R. Regueira, arranxos R. Gorigoitia)
# Sotto voce: *Rosa Amarela* (popular brasileira)
# Escola de música Charamela: *Ciclo dos ríos* - 1º movemento *Río Negro*, 2º movemento *Orinoco* -
# Coral Polifónica Eumesa: *Terra meiga* (letra e música Francisco Rey Romero)
# Escola de música Charamela: *Minueto en Sol* (Ludvig Van Beethoven)

## Véxase tamén
### Bibliografía
* Caderniños dos dous volumes do CD Musiceum. DL:VG569-98
Pedro Benavente

**Pedro Ignacio Benavente Jareño**, nado en Sabiñánigo (provincia de Huesca) o 31 de xullo de 1950, é un veterinario e escritor galego.

## Traxectoria 
É licenciado en Veterinaria pola Universidade de Oviedo. Radicado no Grove, foi inspector de Saúde Pública na zona de Pontevedra até a súa xubilación.

Foi colaborador no *Dicionario da Real Academia Galega*. É editor habitual na Galipedia desde 2007.
## Obra colectiva 
* Con Xesús Ferro Ruibal. *Refraneiro galego da vaca*, Centro Ramón Piñeiro para a Investigación en Humanidades, Santiago de Compostela, 1994.
* Con Benxamín Dosil López, *Guía de alimentación*, Centro Ramón Piñeiro para a Investigación en Humanidades, 1995, ISBN 84-453-1301-0.
* Coordinador con María Camiño Noia Campos e Xosé María Gómez Clemente, *Diccionario de sinónimos da lingua galega*, Editorial Galaxia, Vigo, 1997, ISBN 84-8288-134-5.
* Con Elena Benavente García. *Manipulador de alimentos en el sector hostelería. Prácticas correctas de higiene alimentaria en establecimientos de restauración*, Editorial Ideaspropias, Pontevedra, 2006, ISBN 978-84-9839-059-9 (e 978-84-9839-293-7 a versión electrónica).
* Con Elena Benavente García. *Manipulador de alimentos en el sector comercio. Prácticas correctas de higiene alimentaria en establecimientos minoristas*, Editorial Ideaspropias, 2006, ISBN 978-84-9839-058-2 (e 978-84-9839-367-5 a versión electrónica).
* Con Elena Benavente García. *Manipulador de alimentos (2ª edición). La importancia de la higiene en la elaboración y servicio de comidas*, Editorial Ideaspropias, 2007, ISBN 0061980119.
* Con Xesús Ferro Ruibal. *O libro da vaca. Monografía etnolingüística do gando vacún*, Centro Ramón Piñeiro para a Investigación en Humanidades, 2010, ISBN 978-84-453-4948-9.

## Recoñecementos 
* Premio Lois Peña Novo (1997)
*En 2011 recibiu o I Premio Anual da Academia de Ciencias Veterinarias de Galicia.
*En 2012 recibiu o Premio Rosalía de Castro de Lingua e Cultura.

## Notas
Cormo (órgano de reserva)

[miniatura|dereita|220px|Lámina do [gladíolo *Gladiolus palustris*, mostrando o cormo.]]
[miniatura| Cormos de [taro *Colocasia esculenta*.]]
Un **cormo** (do latín científico *cormus*, e este do grego clásico κορμός, *kormós*, 'tronco da árbore') é un talo ou caule subterráneo engrosado, de base inchada e crecemento vertical, que contén nós e avultamentos dos que saen xemas. 

## Características 
Está recuberto por capas de follas secas, a modo de túnicas superpostas. Na parte inferior produce pequenos cormos novos que servirán para a reprodución de novas plantas. 

Ao igual que os bulbos e os rizomas, estes órganos son acumuladores de substancias nutritivas constituídos por células parenquimatosas. 

As plantas que presentan cormos son plantas perennes que perden as súas partes aéreas en climas fríos durante a época invernal, conservando unicamente a súa parte subterránea. Esta capacidade para almacenar nutrientes constitúe un modo de supervivencia en caso de condicións adversas, como unha prolongada seca ou unha temporada estival demasiado calorosa.

Algunhas das plantas que forman cormos inclúen moitas especies da familia das iridáceas:
* *Crocus*, os sasafráns.
* *Colchicum*, os cólquicos.
* *Freesia .
* *Gladiolus*, os gladíolos.
* *Iris*, os lirios ou iris.
* *Ixia.
* *Crocosmia.
* *Stenbergia.
* *Tritonia.
* *Watsonia.

Tamén o presenta o taro (*Colocasia esculenta*) que é comestíbel, e outros membros similares da familia das aráceas.

## Véxase tamén 
### Outros artigos 
* Bulbo
* Rizoma
* Tubérculo
Manuel Gallego Vila

**Manuel Gallego Vila**, nado en Taboadela o 29 de maio de 1937, e finado o 19 de abril de 2024, foi un industrial avícola e político galego do PPdeG, alcalde de Taboadela durante 47 anos. Foi o edil máis lonxevo de Galicia.

## Traxectoria
Emigrante no País Vasco, regresou a Galicia durante o franquismo e montou unha granxa de aves que estivo no berce da creación de Coren, a cooperativa avícola fundada por Euloxio Gómez Franqueira e que tivo unha extensión á política do rural ourensán.

En 1967 entrou de concelleiro en Taboadela, por designación, e foi nomeado alcalde do concello de Taboadela en 1972. Presentouse ás primeiras eleccións democráticas encabezando a candidatura da UCD, e logrou a alcaldía. Permaneceu como alcalde nas sucesivas eleccións ata 2019, pasando por Coalición Galega, Coalición Progresista Galega, Centristas de Galicia e finalmente o Partido Popular de Galicia, sempre con maiorías absolutas. 

En 2019, foi apartado da carreira pola alcaldía e foi substituído como candidato ás eleccións municipais de 2019 por Antonio Paz.

## Notas
## Véxase tamén
### Bibliografía 
* 

### Outros artigos
*Eleccións municipais en Taboadela

### Ligazóns externas
*Crónica en *La Voz de Galicia*.
Castelo de Simancas

O **castelo de Simancas** é un castelo que se atopa na localidade valisoletana de Simancas.

## Historia 
No século XV a familia Enríquez, Almirantes de Castela, exercían o señorío de Simancas. Reconstruíron a vella fortaleza árabe e desta época é a capela. Pouco despois, en 1490, os Reis Católicos reclamárona para a coroa e convertérona en prisión de Estado.

Aquí estivo preso e foi executado con garrote vil o bispo de Zamora, don Antonio de Acuña, capitán comuneiro de Castela. Este personaxe tomou parte activa na batalla de Villalar xunto os tres comuneiros (Juan de Padilla, Juan Bravo e Francisco Maldonado) que foron executados ao día seguinte da batalla, pero el foi encerrado na torre do castelo, dándolle a oportunidade de arrepentirse. Non se arrepentiu senón que estrangulou o alcaide da fortaleza e ao tratar de fuxir foi capturado de novo; o alcalde Ronquillo, por orde expresa de Carlos V, ordenou a súa morte que se executou o 24 de marzo de 1526.

O mariscal Pedro de Navarra, que foi apresado en 1516 na segunda contraofensiva para recuperar o Reino de Navarra tras a súa conquista, foi asasinado neste castelo o 24 de novembro de 1522.

Filipe II transformou o castelo en Arquivo Xeral do Reino acollendo un dos arquivos máis importantes de Europa con 35 millóns de documentos. As reformas que se fixeron deron lugar ao aspecto que ten na actualidade.

## O edificio 
miniatura|250px|Vista lateral do castelo.
O muro que o rodea, as torres, as ameas, o foso, a entrada e dúas pontes son da época medieval, finais do século XV. A capela foi reformada pola familia Enríquez no século XV; a actual é unha reforma dos anos 1950. Ten unha fermosa bóveda estrelada pintada, onde están representadas as armas dos seus fundadores: Don Alonso Enríquez e Dona Mª de Velasco. Consérvase tamén a cámara de tormentos.

O castelo propiamente dito débese ás reformas do século XVI, de Juan de Herrera e Francisco de Mora. Proxectouse a lanterna da *Torre do Bispo* con forma acampanada. Houbo máis reformas nos séculos XVII e XVIII.

Efectuáronse grandes e importantes obras para conservar o edificio como Arquivo Xeral. Entre outras estancias valiosas existe unha cámara incombustible onde están a maioría dos documentos.

## Notas 
## Véxase tamén
### Ligazóns externas 
* Arquivo
* Historia do Arquivo
Castelo de Durham

miniatura|Vista do castelo coa catedral ao fondo.
**Durham Castle** é un castelo normando na cidade de Durham, no norte de Inglaterra, que desde 1840 está ocupado polo University College da Universidade de Durham. O castelo érguese sobre o Río Wear na península de Durham, xusto enfronte da Catedral de Durham.

## Historia 
O castelo foi orixinalmente construído no século XI como sinal de poder dos reis normandos no norte de Inglaterra, xa que os pobos do norte seguían sendo salvaxes e rebeldes, pouco despois da chegada invasión normanda de Inglaterra de 1066. É un exemplo perfecto do tipo de castelos denominados *mota and bailey*, que se elevan sobre un promontorio natural facilmente defendible. O ocupante do bispado de Durham era designado polo Rei coa misión de executar a autoridade real no seu nome, e o castelo era o seu lugar de residencia.
miniatura|esquerda|Vista traseira do Castelo de Durham.
Esta situación, na que o castelo era a sede episcopal, mantívose até que o bispado se trasladou a Bishop Auckland, e o castelo foi ocupado pola Residencia da Universidade de Durham.

O castelo posúe un amplo salón principal, creado polo bispo Antony Bek a comezos do século XIV. Era a sala máis ampla de Gran Bretaña até que o bispo Richard Foxe a acurtou a finais do século XV. Pese a esta reforma, ten 14 metros de alto e 30 de largo.

## University College 
En 1837, o castelo foi doado á recente creada Universidade de Durham polo bispo Edward Maltby, como residencia para estudantes. Foi denominado "University College". O arquitecto Anthony Salvin reconstruíu a torre da homenaxe, e a residencia inaugurouse en 1840. Actualmente o castelo alberga 100 estudantes, a maioría dos cales viven na torre.

miniatura|Entrada ao castelo.
O salón principal do castelo utilízase actualmente como comedor para estudantes e traballadores. A cripta baixo o salón, pola súa parte, serve como sala de reunión. As dúas capelas do castelo aínda están en uso, tanto para servizos relixiosos como para representacións teatrais. O castelo tamén dispón dunha biblioteca, oficinas universitarias e servizos de informática. Durante as vacacións, o castelo está dispoñible para organizar conferencias académicas e como hotel. O acceso ao castelo está limitado a visitas guiadas, dirixidas polos propios estudantes. Fóra destas visitas, só os residentes ou os hóspedes poden visitar o castelo.
Miguel Cid

**Miguel Antonio Cid Álvarez**, nado en Celanova o 3 de novembro de 1950 e finado o 10 de outubro de 2023, foi un médico e político galego do PPdeG.

## Traxectoria 
Tras licenciarse en Medicina na Universidade de Santiago de Compostela en 1979, foi médico da Teixeira desde 1984. Nas eleccións municipais de 1995 encabezou a candidatura do PPdeG e foi elixido alcalde. Continuou como alcalde nas sucesivas eleccións ata a súa retirada en 2023. Foi deputado provincial. Finou o 10 de outubro de 2023.

## Notas 
## Véxase tamén 
### Bibliografía 
* 

### Outros artigos 
* Eleccións municipais na Teixeira
Sam Huntington

**Sam Huntington**, nado o 1 de abril de 1982 en Nova Hampshire, é un actor estadounidense, coñecido por interpretar a "Mimi-Siku" no filme de 1997 *Jungle 2 Jungle*. Actualmente protagoniza a serie de televisión *Being Human*.

## Filmografía 
## Véxase tamén